**ODBOR ZA GOSPODARSTVO**

**IN GOSPODARSKE JAVNE SLUŽBE**

Št. zadeve: 011-0005/2019 (307)
Datum: 18. 5. 2022

**ZAPISNIK**

**26. redne seje Odbora za gospodarstvo in gospodarske javne službe Občinskega sveta Občine Tržič – ponovni sklic,** ki je potekala v torek, 17. 5. 2022, ob 18. uri, v veliki sejni sobi Občine Tržič.

**Prisotni člani Odbora za gospodarstvo in gospodarske javne službe:**

- g. Marjan Veternik

- g. Drago Zadnikar

- g. Andrej Frelih

**Odsotni člani:**

- g. Janez Kokalj

- ga. Eva Truden

**Ostali prisotni:**

- ga. Jasna Kavčič, vodja Urada za okolje in prostor

**Zapisnik:**

- Katja Rekelj

- Jasna Kavčič

**DNEVNI RED:**

1. Potrditev dnevnega reda 26. redne seje in zapisnika 25. redne seje;
2. Mnenje/stališče/predlogi Odbora na vsebino gradiva za 28. redno sejo Občinskega sveta Občine Tržič:
* 8. Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava;
* 9. Predlog Akta o ustanovitvi Sveta RCERO Ljubljana – 1. obravnava;
* 10. Predlog Sklepa o javnih parkirnih površinah na območju občine Tržič, kjer se plačuje parkirnina;
* 11. Poslovni načrt podjetja Komunala Tržič d.o.o. za poslovno leto 2022;
1. Razno.

**Ad. 1**

Marjan Veternik je vse prisotne lepo pozdravil in vprašal, če ima kdo kakšno pripombo na dnevni red 26. redne seje – ponovni sklic in na zapisnik 25. redne seje.

Pripomb na dnevni red in zapisnik ni bilo.

Odbor je soglasno sprejel naslednji sklep (3 – ZA):

1. **Odbor je sprejel dnevni red 26. redne seje – ponovni sklic in potrdil zapisnik 25. redne seje.**

**Ad.2**

Odbor je opravil razpravo k 8. točki dnevnega reda 28. redne seje Občinskega sveta Občine Tržič (Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava);

Jasna Kavčič je povedala, da je sprejem Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja Občine Tržič potreben zaradi zagotovitve zakonite rešitve izvajanja gospodarskih javnih služb. Povedala je, da so razlogi in cilji za sprejem Odloka obširno pojasnjeni v gradivu.

Marjan Veternik je vprašal ali Svet RCERO Ljubljana oblikuje ceno storitev enkrat letno ali večkrat. Vprašanje bo zastavil predstavniku podjetja JP VOKA SNAGA d.o.o. tudi na seji Občinskega sveta.

Odbor je soglasno sprejel naslednji sklep (3 – ZA):

1. **Odbor podpira in predlaga sprejem točke Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava .**

Odbor je opravil razpravo k 9. točki dnevnega reda 28. redne seje Občinskega sveta Občine Tržič (Predlog Akta o ustanovitvi Sveta RCERO Ljubljana – 1. obravnava);

Jasna Kavčič je obrazložila vsebino obravnavane točke, ki se vsebinsko navezuje na predhodno obravnavano točko in povedala, da vsebine Akta kot Občina pristopnica ne moremo spreminjat.

Razprave pri tej točki ni bilo.

Odbor je soglasno sprejel naslednji sklep (3 – ZA)**:**

1. **Odbor podpira in predlaga sprejem točke Predlog Akta o ustanovitvi Sveta RCERO Ljubljana – 1. obravnava.**

Odbor je opravil razpravo k 10. točki dnevnega reda 28. redne seje Občinskega sveta Občine Tržič (Predlog Sklepa o javnih parkirnih površinah na območju občine Tržič, kjer se plačuje parkirnina);

Jasna Kavčič je povzela vsebino obravnavane točke in povedala, da bo g. Jeriha obširneje predstavil vsebino na seji Občinskega sveta. Povedala je, da je bila naročena izvedba monitoringa stanja na parkiriščih po uvedbi plačljivega parkirnega režima v središču Tržiča, da bi se ugotovilo, ali sprejeta parkirna politika z ukrepi, ki so bili izvedeni v letu 2021, dosega zastavljene cilje ter predstavila predlog ukrepov in pričakovanih učinkov v naslednji fazi.

Marjan Veternik je povedal, da se mu cena za parkirnino na Gorenjski plaži zdi prenizka in da bi jo bilo potrebno za osebna vozila zvišati na 3,00 EUR na dan. Predlagal je tudi, da se višina letne dovolilnice za parkiranje na Ljubelju za osebna vozila poveča iz 20,00 EUR na 30,00 EUR. Ponovno je izpostavil problematiko parkiranja za Mošenikom in povedal, da ljudje še vedno parkirajo izven označenih parkirnih mest in dodal, da parkirni boksi sploh niso označeni in da bi bilo to potrebno urediti.

Jasna Kavčič je povedala, da bo preverila kaj je možno narediti glede talnih označb in da bodo informacijo posredovali na MIK.

Drago Zadnikar je izpostavil, da je na parkiriščih pred ZD in Za Mošenikom povečana prisotnosti kombiniranih vozil in manjših tovornih vozil, ki dejansko zasedajo cel parkirni prostor, največkrat pa tudi sosednjega. Ista problematika je tudi na parkirnem prostoru pred OŠ Tržič. Pristojni urad naj zato preveri ali je postavljena ustrezna prometna signalizacija na teh mestih.

Odbor je soglasno sprejel naslednji sklep (3 – ZA)**:**

1. **Odbor podpira in predlaga sprejem točke** **Predlog Sklepa o javnih parkirnih površinah na območju občine Tržič, kjer se plačuje parkirnina .**

Odbor je opravil razpravo k 11. točki dnevnega reda 28. redne seje Občinskega sveta Občine Tržič (Poslovni načrt podjetja Komunala Tržič d.o.o. za poslovno leto 2022);

Vesna Jekovec je vsebino Poslovnega načrta za leto 2022 predstavila na ponedeljkovi seji in ob ponovnem sklicu ni bila prisotna.

Člani Odbora ji bodo morebitna vprašanja zastavili na seji Občinskega sveta.

Razprave pri tej točki ni bilo.

Odbor je soglasno sprejel naslednje stališče**:**

1. **Odbor se seznani z vsebino točke** **Poslovni načrt podjetja Komunala Tržič d.o.o. za poslovno leto 2022** **.**

**Ad.3**

Pod točko Razno ni bilo razprave.

Zaključek ob 19.35.

Zapisali:

Katja Rekelj

Jasna Kavčič

 Marjan Veternik,

predsednik Odbora